கேள்வி: அம்பிகா (பெண் தெய்வம்) - அம்பிகாவின் வெளிப்பாடுகள் மற்றும் அம்சங்கள் பற்றி விளக்கவும்.
பதில்: ஸ்ரீமத் தேவி பாகவதத்தில், அம்பிகா மற்ற அனைத்து தெய்வங்களின் முன்னோடி ஆவார் என்று குறிப்பிடப்பட்டுள்ளது. இவர் பல வடிவங்கள் மற்றும் பெயர்களைக் கொண்ட ஒருவராக வணங்கப்படுகிறார். இவருடைய வடிவம் அல்லது அவதாரம் இவருடைய மனநிலையைப் பொறுத்து வேறுபடுகிறது. உதாரணத்திற்கு: தாட்சாயிணி என்பது சிவபெருமானின் முதல் மனைவியான அம்பிகாவின் ஒரு அம்சமாகும். இவர், தாட்சாயணி என்றும் அழைக்கப்படுகிறார். பத்ரகாளி என்பது, அம்பிகாவின் மிகக் கொடூரமான வடிவங்களில் ஒன்றாகும். இவர், தட்ச பிரஜாபதியின் யாகத்தை அழித்தவர் என்று கருதப்படுகிறது. பார்வதி என்பது அம்பிகாவின் மென்மையான வடிவம் ஆகும். இவர் கௌரி மற்றும் உமா என்றும் அழைக்கப்படுகிறார். இவர் சிவபெருமானின் மனைவியாக போற்றப்படுகிறார். துர்க்கை என்பது அம்பிகா அரக்கர்களுடன் போர் செய்த வடிவம் ஆகும். மற்றும் சில நூல்கள் துர்கமாசூர் என்ற அரக்கனைக் கொல்ல அம்பிகா துர்காவின் வடிவத்தை எடுத்ததாகக் கூறுகின்றன. காளி என்பது அம்பிகாவின் மற்றொரு மூர்க்கமான வடிவம் ஆகும். இவர், நேரம் மற்றும் மாற்றத்தின் தெய்வமாக போற்றி வழிபடப்படுகிறார். இவர், தனது மேனியில் மண்டையோட்டு மாலையை அணிந்தவராகவும், இடது கையில் கபாலம் மற்றும் தனது வலது கையில் திரிசூலம் ஏந்தியவாறு உக்கிரமான தோற்றத்தில் காணப்படுகிறார். சண்டி என்பது அம்பிகாவின் சக்தியாகக் கருதப்படும் துர்காவின் பெயர் ஆகும். இவர், கருப்பு நிறத்தில் காணப்படுகிறார். இவர், மகிசாசூரன் என்ற அரக்கனைக் கொன்றவர். மேலும், சிங்கத்தின் மீது சவாரி செய்பவராக உள்ளார். தச மகா வித்யா என்பது, சக்தியின் பத்து அம்சங்கள் ஆகும். தந்திரத்தில், இவர்கள் அனைவருக்கும் முக்கியத்துவம் உள்ளது. மற்றும் இவை அனைத்தும் அம்பிகாவின் வெவ்வேறு அம்சங்களாக கருதப்படுகிறது. 52 சக்தி பீடங்கள் அனைத்தும் அம்பிகா தெய்வத்தின் விரிவாக்கங்கள் என்று புராணங்கள் தெரிவிக்கின்றன. நவ துர்கைகள், என்பது, துர்கா தேவியின் ஒன்பது வடிவங்கள் ஆகும். இதனால் அம்பிகா என்று அழைக்கப்படுகிறார். மீனாட்சி, மீன்களின் வடிவிலான கண்களைக் கொண்ட தெய்வம். அதனால் மீனாட்சி என்கிற பெயர் ஏற்பட்டது. காமாட்சி, அன்பு, கருணை மற்றும் பக்தியின் தெய்வமாக கருதப்படுகிறார். திரிபுரசுந்தரி, பிரபஞ்சத்தின் விளையாட்டுத்தனமான தெய்வமாக போற்றப்படுகிறார். இவர், தேவி அம்பிகாவின் ஒரு வடிவமாக உள்ளார். இந்தியாவின் கடலோரப் பகுதிகளில் காணப்படும் அகிலாண்டேஸ்வரி, தண்ணீருடன் தொடர்புடைய தெய்வம் ஆவார். Subhash C Biswas, India the Land of Gods, , pp 331–332 அன்னபூரணி (கடவுள்) என்று அழைக்கப்படும் இவர், முழுமையானவர் மற்றும் அனைத்து உயிர்களுக்கும் உணவளிக்கும் தெய்வமாக வழிபடப் படுகிறார். இவர் அம்பிகாவின் ஒரு வடிவமாக கருதப்படுகிறார். 64 யோகினிகள் என்பது, அம்பிகா தேவியின் 64 வடிவங்கள் அல்லது அம்சங்களைக் குறிக்கும் பெயராக உள்ளது.